AlexejDobrolubov/national_council_slovak_2010 huggingface dataset:
17. schôdza NR SR - 1.deň - A. dopoludnia
Dátum: 2020-11-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

51. Môžem hovoriť, ja neviem, či ich utíšite, lebo či už dobrali tie steroidy. (Ruch v sále.) Grendel, Gábor, podpredseda NR SR 52. Poprosím vás, vráťte čas pánovi poslancovi Pročkovi a ostatných poprosím, ak máte debatu, tak mimo rokovacej sály. Ďakujem. Pročko, Jozef, poslanec NR SR 53. Musím súhlasiť s pánom podpredsedom, naozaj pán Suja klame, zavádza, vystrihávajú. Oni robia toto presne, vystrihnú jednu fotku, uverejnia si na svojich stránkach, šíria klamstvá, šíria nepravdu. Aj mňa odfotili, teda zo creenshotov to, ale neukázal ruku, v ktorej som držal vodu a kde som mal tú vodu a kde som aj ja pil. Toto je ich praktika, toto sú praktiky ĽSNS. Oni vám urobia video spred 20 rokov, keď som, keď som bežal cez námestie v jednej relácii, a extrémista Mazurek to pridal na svoju stránku (povedané so smiechom) a extrémista Mazurek rozpráva, že toto je poslanec, v čase, keď som ja bežal cez to námestie, som bol zabávač, top zabávač Slovenska, a sledoval to ten extrémista Mazurek (reakcie z pléna), ten, ten ex... Môžte ich utíšiť?! Oni si, oni títo chlapci, keď si ráno nedajú steroidy, tak sú, tak je katastrofa. (Reakcie z pléna. Prerušenie vystúpenia predsedajúcim.) Grendel, Gábor, podpredseda NR SR 54. Poprosím vás, kolegovia, utíšte sa. Pročko, Jozef, poslanec NR SR 55. Extrémista Mazurek pridal video spred 20 rokov a teraz rozpráva, že toto je poslanec. No tak ako, viete, ja nie som, nehajloval ako niektorí na koncertoch, ja som nebol v skupine, ktorá hádzala kamene, ja som, ja som, nebol som Černákov vojak, nevydieral som ľudí, ja som, ja som obyčajný človek, ktorý som robil tú robotu, čo som robil, a nezostrihávam videá, nezostrihávam veci, nerobím to, čo ste presne povedali, pán podpredseda, čo robia tuná extrémisti a ĽSNS klamú. Ja len chcem toľko povedať, že toto je tak dobrý zákon, ktorý môže pomôcť ľuďom. Lenže politickú kampaň, čo si tu robia chlapci z ĽSNS, tak jednoducho musia niečo robiť, oni iné nevedia robiť, len zlo.
16. schôdza NR SR - 7.deň - B. popoludní
Dátum: 2020-11-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

72. Opäť budem len vecný, pretože aj, aj, aj Edo, aj kolega Viskupič budú určite reagovať, kývali hlavou, tak ako v predchádzajúcom vašom vystúpení stopercentne budú reagovať a tieto vaše klamstvá a bludy, čo ste tu pospomínal, vyvrátia. Ale chcem presne povedať, že každé jedno vaše vystúpenie, pán Kamenický, je o tomto. Vy vystúpite, zavádzate, šírite také naozaj nezmysly a rozprávate, vláda, čo príde po vás, sa poskladá. Po nás potopa príde, preboha... (Reakcia z pléna.) Nerozumiete mojim slovám? No keď ste, viete, keď ste tu kradli a keď ste boli, viete, v tom onom, tak to je tak, keď nerozumiete. Môžte ho utíšiť, prosím vás, pán, môžte ho utíšiť... (Vstup predsedajúceho.) Blanár, Juraj, podpredseda NR SR Poprosím pokoj v rokovacej sále. Pokračujte, pán poslanec. (Povedané súbežne s rečníkom.) Pročko, Jozef, poslanec NR SR ... pán Blanár, môžte ho utíšiť? (Povedané súbežne s predsedajúcim.) Ďakujem. Takže chcem vám len povedať toľko, že, že pred chvíľou ste sa tu veľmi ohradzovali, keď vám ľudia rozprávali, že ste zlodeji. No ale zažalujte toho, čo to o vás rozpráva, a nikto to nebude rozprávať. Zažalujte Počiatka, vášho bývalého ministra financií, ktorý verejne rozprával, že Fico a Slota ukradli dve miliardy. Verejne priznali, že celý SMER ste zlodeji. A o tom to tu je, preto vy robíte tuná, čo tu predvádzate. Pretože naozaj ste tu kradli, ale tu sa poskladá na vaše zlodejiny celé Slovensko. Celé Slovensko sa bude musieť poskladať na to, čo ste tu vy rozkradli za tých 12 rokov! Ja keď vás tam vidím, pán Kamenický, vás, tak to je, ako keď mi rozpráva najväčší zlodej na svete, že ale teraz už ja budem čestný, ja už teraz budem spravodlivý, to, čo bolo, bolo a teraz budem najkrajší anjel archanjel. No, to vy určite, to vy určite!
16. schôdza NR SR - 7.deň - B. popoludní
Dátum: 2020-11-04
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

33. Ďakujem pekne. Ja budem vecný, myslím, že moji kolegovia – aj pán Viskupič, aj Edo Heger – vám povedia naozaj, k daňovému odvodu budú hovoriť. Ale ja keď vidím vaše vystúpenie a počúvam ho (rečník si zhlboka vzdychol), vždy mám pocit, mne chodí mráz po chrbte, pretože človek, ktorý aj teraz, prepáčte (rečník si opäť zhlboka vzdychol), vy tak pôsobíte na najcitlivejšie veci u ľudí, vy tu rozprávate, že bolo vám ľúto, že dieťa malo obed zadarmo. Ako keď mi toto povie niekto, že mne bolo ľúto, že malo dieťa obed zadarmo, keď vy, pán Kamenický, váš Alibaba a vaša celá banda zlodejov, zbojníkov, to, čo ste vy tu rozkradli a urobili a vy pôsobíte na naj, najpriro... také najcitlivejšie pudy u ľudí a toto im podprahovo dávate, že my tu okrádame národ, že my tu deťom berieme veci. Vy nemáte kožu na tvári! Zvlášť vy, financmajster a finančník smerozderu, ktorý tu naozaj rozkradol tu to. Viete, ja som, keď som nebol v parlamente a nevidel som, čo sa tu dialo všade, ale teraz! A tu, toto robíte, ale vyjdete za dvere a za dverami sa usmievate, ste širokí, veselí smeráci a keď sa vás pýtajú, tak to je divadlo, to je divadlo. Vy tu hráte divadlo a pôsobíte takýmto naozaj neľudským spôsobom na city. Je to niečo, čo naozaj s ľudskosťou nemá nič spoločné. Nikto od nás nechce nikomu ubližovať, práve naopak, pomáhať.
16. schôdza NR SR - 7.deň - B. popoludní
Dátum: 2020-11-04
Poslanec: Pročko, Jozef (OĽANO)
Druh vystúpenia: Vystúpenie v rozprave

20. Milé kolegyne, milí kolegovia, len veľmi krátko. Chcem povedať, že teda chceme sa vymeniť s kolegom Čekovským v dvoch výboroch. Kolega Čekovský pôjde do SIS, kontrola SIS a ja pôjdem do výboru pre nezlučiteľnosť funkcií. Nie je to žiadna, nič za tým nehľadajte, jednoducho Kristián má dosť povinností v mediálnom výbore a ten SIS výbor je vlastne len taký naozaj kontrolný výbor, takže aby bolo času viacej pre jeho činnosť. Ja som súhlasil s tým a veľmi rád sa vymením, pôjdem do toho výboru. Takže ďakujem veľmi pekne a všetko dobré želám všetkým dobrým ľuďom. (Potlesk.)
16. schôdza NR SR - 6.deň - B. popoludní
Dátum: 2020-11-03
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

190. Ja by som chcel povedať a poprosiť hore pánov v réžii, aby spravili celkovo záber teraz na sálu, nemusia na mňa, ale proste aby spravili celkovo záber. Ak sa to podarilo, ďakujem veľmi pekne. Pretože pozrite sa, koľkí sú tu poslanci z koalície a hlavne z OĽANO teda, hlavne z OĽANO a koľko je tu poslancov SMEROHLASU, keby tu nebol, keby tu nebol pán podpredseda Národnej rady, tak určite tu nie je a nepodporí tie veci, ktoré tu rozprával pán poslanec SMER-u. Jednu vec chcem povedať veľmi, veľmi dôležitú, veľmi. Moji kolegovia určite budú reagovať na tie vaše nezmysly a určite vám povedia, aký bol komunizmus, ale ja by som vás nazval Hans Christian Blahensen. To, čo vy tu predvádzate, tie vaše - A toto čo je? Veď vy ste to urobili. Vy ste totalitný režim. - Ja som to študoval a vaša rétorika je tak falošná, vy ste tak afektovaný človek, vy ste tak neúprimný človek. Vy ste človek, ktorý to, čo rozpráva, nemyslí vážne. Je mi vás veľmi ľúto už len preto naozaj, ako sa správate a čo robíte. Ale je mi vás ľúto najmä preto, že vašimi statusmi šírite zlo a obrovskú nenávisť. A to, čo predvádzate a ako falošne vystupujete, je len dôkaz toho, že, pán Blaha, vy ste tak veľmi falošný človek a je mi vás ľúto. Ale ja vám želám veľa zdravia aj vašej rodine, nech sa vám len a len darí.
16. schôdza NR SR - 6.deň - B. popoludní
Dátum: 2020-11-03
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

75. Ďakujem veľmi pekne. Ja som nesmierne rád za úvod, ktorý tu predviedol poslanec, ktorého meno sa nevyslovuje. Ja som veľmi rád, že urobil mi reklamu, ale musím povedať, že som naozaj učiteľ telesnej výchovy, učil som dva roky. To, čo ste predviedli, pán poslanec, ktorého meno sa nevyslovuje, ako ste urazili tisícky mojich kolegov. Viete, už sa vracia váš boss. Vy sem prídete len vtedy, keď predkladáte nejaký zákon. Dnes ste tu. Zneužívate všetko na politickú kampaň, všetko. Vy smerohlas ste sa zabalili teraz do pozlátky dobra. To, čo ste tu dvanásť rokov robili, tie kšefty, to drancovanie, je niečo neskutočné a urážate ľudí. Zvlášť vy, pán poslanec, ktorého meno sa nevyslovuje, sa tvárite na verejnosti, aký ste vy úžasný. Ale tuná, keď sme my v parlamente, nadávate vulgárne ľuďom, robíte veci, za ktoré by sa hanbil každý. Viete, ja som naozaj telocvikár. Učil som deti, ale ja by som tie deti mohol učiť, mňa by chceli v tých školách. Ale vás, ktorý sa tu hráte na historika, v Slovenskej akadémii vied nechcú. Za vás sa tam hanbia, za vás sa všetci hanbia. A vy, SMEROHLAS, zneužívate všetko. Teraz ste mali tlačovku, kde ste zase zneužili Viedeň na svoje politické účely, to je úbohé a choré. Ale ja hovorím a ja viem prečo. Váš boss tamto vpredu má toľko toho za ušami, keď Počiatek povedal, že sa Slota s ním mal podeliť o dve miliardy.
16. schôdza NR SR - 3.deň - B. popoludní
Dátum: 2020-10-22
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

171. Také trošku mi už zobral aj poslanec Pollák z toho, čo som chcel povedať, ale určite je tu jedna veľmi významná vec, ktorú som zaznamenal pri tomto zákone, a to je to, že naozaj sa tento štát bude starať o deti, ktoré strávia svoje detstvo bez rodičov a veľmi dôležité je, a keďže s Jankom Herákom veľmi dlho spolupracujem a naozaj poznáme túto problematiku, veľmi dôležité je, aby sa tomu venoval štát naozaj dôkladne, aby túto tému nezanedbával, pretože keď podchytíme výchovu a keď podchytíme tieto deti alebo týchto tínedžerov, svojím spôsobom naozaj dospelých ľudí, tak sa nám to vráti nielen ekonomicky, ale vráti sa to hlavne ľudsky. Takže ja toto, čo sa tu predkladá, absolútne vítam. Ďakujem pekne.
16. schôdza NR SR - 3.deň - A. dopoludnia
Dátum: 2020-10-22
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

46. Ďakujem veľmi pekne. No, milý kolega Richard Nemec povedal veľmi dôležitú vec, a to je naozaj, že šport a kultúra úzko súvisia. A ja ako skončený študent fakulty telesnej výchovy a športu, ktorý som dlhé roky trénoval deti, stále so športom pracujem, ja ako študent Vysokej školy múzických umení, ktorý som dlhé roky produkoval, produkujem a robím v kultúre, vám naozaj môžem zodpovedne povedať, že tieto dva segmenty absolútne úzko súvisia. A čo je dôležité povedať, a Rišo to tam aj naznačil, je, aby takáto pomoc, ako prichádza do kultúry, bola aj v športe. Ale ešte dôležitejšie je pre mňa, aby sme odstránili, nepôjde to zo dňa na deň, ale my ju odstraňujeme, tú korupciu aj v športe aj v kultúre. Toto je to najdôležitejšie. A opakujem to ešte raz, aby sme očistili toto Slovensko, pretože zo svojich skúseností viem, to, čo sa tu dialo, ako sa tu rozdávali multifunkčné ihriská svojim ľuďom, našim ľuďom, nech sa to rozdáva spravodlivo. Nech sa v kultúre nerozdeľuje 42 miliónov len tým, ktorí sú naši ľudia, ale nech sa to rozdá všetkým a spravodlivo. Richard, perfektne si to povedal. Šport a kultúra absolútne úzko súvisia. Ďakujem.
16. schôdza NR SR - 6.deň - B. popoludní
Dátum: 2020-11-03
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

166. Ďakujem, pán predsedajúci, ja by som sa tiež chcela pripojiť k pánovi predrečníkovi a povedať, že cestovný ruch je aj súčasťou regionálneho rozvoja. Som tiež starostka, patríme do okresnej organizácie cestovného ruchu, kde je Ľubovniansky hrad, kde sú rôzne takéto pamätihodnosti, prírodné pamiatky a skutočne pandémia týmto ľuďom znemožnila vlastne v tomto roku robiť to, čo vlastne robia srdcom a pre nás všetkých a navrhujem, keď sa bude prejednávať tento zákon, aby sa prejednal aj vo výbore pre verejnú správu a regionálny rozvoj, možno aj z nášho výboru budeme vedieť dať k tomu ešte nejaké pripomienky. Ďakujem pekne.
16. schôdza NR SR - 6.deň - B. popoludní
Dátum: 2020-11-03
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

57. Ďakujem pekne. Pán Blaha, môj otec, ktorý bol ako nevinný, a NKVD ho odsúdilo na 25 rokov v ruských gulagoch a strávil na Sibíri a v Karagande skoro 10 rokov a až po Stalinovej smrti sa v roku 1953 mohol vrátiť domov. Dnes sa v hrobe obracia, keď vy obhajujete Sovietsky zväz. Ďakujem.
16. schôdza NR SR - 6.deň - B. popoludní
Dátum: 2020-11-03
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

19. Ďakujem, pán predsedajúci. Ja rovnako ako pani Lucia Drábiková sa veľmi teším, že tento zákon môžeme podporiť a že je v parlamente, pretože každá tehotná žena je už matkou a zaslúži si špeciálnu úctu ako každá mama. Chceme pomôcť tehotným matkám a špeciálne tým, ktoré sa ocitli pre svoje tehotenstvo v núdzi či pod tlakom. Zákon zavádza nový druh nemocenskej dávky - tehotenské. Jej účelom je zabezpečenie príjmu na úhradu zvýšených výdavkov spojených s tehotenstvom podľa uváženia poistenkyne, akými sú napríklad strava, ošatenie a iné. Novela predmetných právnych predpisov sa navrhuje, navrhuje aj tehotenské štipendium, ktoré má byť za podmienok uvedených v zákone vyplácané tehotnej študentke vysokej školy, resp. plnoletej tehotnej žiačke strednej školy, ako aj zavedenie dávky - tehotenské v systéme sociálneho zabezpečenia policajtov a vojakov. Predložený návrh zákona bude mať pozitívny vplyv na manželstvo, rodičovstvo a rodinu. Ďakujem pekne.
16. schôdza NR SR - 3.deň - B. popoludní
Dátum: 2020-10-22
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

211. Ďakujem, pán predsedajúci. Milí kolegovia, je to taký zvláštny večer pre mňa, ktorý sa tak zapíše hlboko do mojej pamäti. Výsledkom slobody a výdobytkom Novembra ´89 je možno aj tento večer. Tridsať jedna rokov som čakala na dnešnú rozpravu, státisíce nevinných odsúdených sa dnes teší a hovorí, že konečne. Myslím si, že keby bola iná garnitúra, tak tieto sviatky a možno aj v rozprave vlastne tie myšlienky by sa nikdy na pôdu tejto Národnej rady nedostali. Ďakujem.
16. schôdza NR SR - 3.deň - B. popoludní
Dátum: 2020-10-22
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

179. Ďakujem, pán predsedajúci. Chcela by som sa poďakovať kolegovi Jankovi Herákovi , že ako znalý veci vo svojom návrhu zákona rieši najpálčivejšie problémy, s ktorými sa stretávajú deti, mladí dospelí a zdravotne znevýhodnení, mladí dospelí, umiestnení v centrách pre deti a rodinu. Ide o ustanovenie jednotného postupu, aby sa všetkým deťom umiestneným v centre na základe rozhodnutia súdu z prijatého výživného, sirotského dôchodku alebo sirotského výsluhového dôchodku vytvárali úspory a aby neplatili centru úhradu za vykonávanie opatrení pobytovou formou. Predkladaný návrh zákona bude mať výrazné pozitívne sociálne vplyvy, najmä prispieva k znižovaniu sociálnej exklúzie a pomáha riešiť viaceré náročné situácie, s ktorými sa stretávajú mladí dospelí po opustení centier. Ešte raz vďaka za tvoju prácu a verím, že takýchto zákonov bude oveľa viac. Ďakujem.
16. schôdza NR SR - 1.deň - B. popoludní
Dátum: 2020-10-20
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

140. Ďakujem tak pekne, pán predsedajúci. Pán kolega Tomáš, musím vám pripomenúť, že sme nedávno v Národnej rade schválili alebo odstránili neprávosti, ktoré vznikli ženám ročníkov ’57 až ’63. Pri ústavnom zastropovaní dôchodkového veku sa odstránia neprávosti a po novom sa im už bude správne zohľadňovať výchova dieťaťa. My postupne odstraňujeme nedostatky spôsobené počas vašej vlády. Nie je pravda, že pre dôchodcov nič nerobíme. Aj naša sociálna dávka je pre dôchodcov viac ako 13. dôchodky, ktoré ste od roku 2010 mohli dôchodcom vyplatiť a nevyplatili ste ich. Vy ste im namiesto 13. dôchodkov dali nulu a my im dávame aspoň sociálnu dávku.
15. schôdza NR SR - 1.deň - B. popoludní
Dátum: 2020-10-13
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

75. Ďakujem, pán predsedajúci. Pán kolega Fico, sme na jednej lodi. COVID-19 zasiahol celý svet a v ňom aj Slovensko. Každý deň sa zvyšuje počet nakazených na COVID-19. Máme denne aj dvetisíc nakazených. Však to je situácia taká, že človek sa bojí o svoju rodinu, o svoje deti, o, a my teraz sa tu bavíme, že či to je v súlade so zákonom? (Búrlivá reakcia z pléna.) Očakávala by som od (doznievanie reakcie z pléna), očakávala by som od vás, ktorý viedol túto republiku viac ako desaťročie, nie boj proti vláde, ale pomocnú ruku. Kritizujete vládu, že chráni ľudské životy? Viem si predstaviť vaše tlačovky, keby ľudia pozitívni na COVID zomierali v takom množstve ako v Taliansku alebo v Španielsku v prvej vlne. To, že naše zdravotníctvo je v takomto stave, nie je problém nášho ministra Mareka Krajčího a tejto vlády, ale vlády SMER-u – SD, ktorý vládol jedno desaťročie, možno viac. Mali by ste prejaviť vďaku, že vláda Slovenskej republiky robí to, čo robí. Prečo ste počas svojho vládnutia neprijali takú zákonnú úpravu zákona na vyhlásenie mimoriadnej situácie alebo núdzového stavu, aby sme my mohli prijímať opatrenia na ochranu ľudského života počas tejto pandémie v súlade so zákonom? Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

257. Jožko, tvoje vystúpenie bolo čerešničkou na torte dnešnej rozpravy a je veľmi príjemné počúvať pre mňa svedectvo mladého človeka. Ochrana života je základom politiky a spoločného dobra. Za základný kameň spoločného dobra považujem obranu nenarodených, preto ďakujem navrhovateľom, že pomáhajú matkám v núdzi, ktorí realizujú rôzne programy na podporu manželstiev a rodín. A ukončím slovami Matky Terezy: „Všetko, čo robíme, je iba kvapka v mori, ale keby sme to nerobili, tá kvapka by tam chýbala.“ Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

203. Ďakujem pekne. Monika, vidieť, že možno ty jedna z nás všetkých to zoberieš aj z toho zdravotníckeho hľadiska, a hovorila si - život. Akákoľvek forma potratového zákona nie je o tých druhých, je o nás. Ak by sa naši rodičia rozhodovali ukončiť náš život, boli by sme vďační za legislatívu, ktorá by nás chránila, pomáhala našim rodičom a dávali by ich prostriedky na uchránenie nášho života. Ďakujem za tvoje vystúpenie. Ďakujem pekne.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

121. Ďakujem, pán predsedajúci. Milan, milý kolega Kuriak, ďakujem ti za tvoj emočný príspevok v tejto rozprave. Počaté dieťa nie je obyčajným embryom, je novým človekom, každé dieťa je boží dar. Je to tajomstvo, ktoré je niekedy ľudským rozumom nepochopiteľné. Veľmi sa teším z mojich dvoch detí a piatich vnúčat. Ak dieťa rodičia naozaj nemôžu prijať, po narodení majú možnosť dať ho na adopciu, ísť na utajený pôrod alebo ho dať do pestúnskej starostlivosti. Zázrak života klíči v matke, preto je našou povinnosťou poskytnúť mu právo na život. Hovoríme, že dnes sú rodiny, ktoré sa rozhodnú mať dieťa, v ťažkej situácii. Potom matky, ktoré dali v minulosti život aj desiatim deťom, boli hrdinky, ich podmienky boli oveľa náročnejšie, keď okrem toho, že vychovali veľa skvelých a úspešných detí, museli pracovať na poli a starať sa o živobytie svojej rodiny. Napriek tomu boli rodiny šťastnejšie a deti žili slobodnejšie a radostnejšie.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

85. Ďakujem, pán predsedajúci. Milý Mirko, pán kolega Žiak, ver mi, že sa o ženy zaujímame minimálne tak ako ty a určite ešte oveľa viac. Je paradoxom, ako predkladateľov tohto zákona jedni kolegovia tu v sále obviňujú, že je málo ambiciózny, a druhých zase, že je príliš silný a bojuje proti ženám. Mne zas ženy hovoria, že keby sa dalo čas vrátiť späť, nikdy by sa pre potrat nerozhodli. Každého človeka treba rešpektovať a chrániť v každom momente, teda od počatia až po prirodzenú smrť. Tento návrh zákona nie je reštriktívny. Nebojuje proti ženám. Prosím ťa, nezavádzajte verejnosť.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

58. Ďakujem, pán predsedajúci. Milá kolegyňa Lucka, veľmi presne si povedala, že v našej legislatíve chýba ukotvenie práva otcov v tejto veci. Dieťa je síce od matky závislé, ale polovicu genetickej informácie má práve od svojho otca, preto aj otcovia musí, musia byť súčasťou rozhodovania. Mohlo by tak dôjsť k inému pohľadu na ochranu života, ako nám prezentovali kolegovia, ktorí vystúpili v rozprave. Ženy po potrate si po zvyšok svojho života pamätajú presný deň, kedy sa rozhodli pre tento krok. Prežívajú traumu a depresiu po potrate. Interrupcia ich prenasleduje do konca života. Ich presvedčenie a sila boli pred zákrokom nezlomné, no nakoniec sa všetko obrátilo proti nim. Som matka dvoch detí, preto som presvedčená, že ženy absolvujú potrat s veľkou ľútosťou, často sú v strese, po tlakom otca dieťaťa či rodiny a treba im podať pomocnú ruku. Chcela by som ubezpečiť všetky ženy, že náš návrh zákona má takúto ambíciu a náš návrh zákona nie je, ženy, proti vám. Ďakujem.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

50. Ďakujem, pán predsedajúci. Chcela by som sa kolegyni Katke Hatrákovej poďakovať za jej rozpravu a možno tak aj uvedenie do zákona ako takého. Je také pozoruhodné, že niektoré kolegyne aj z Európskeho parlamentu nás označili, tých, ktorí chránime alebo bojujeme za ochranu života nenarodeného dieťaťa, ako bigotné tmárky. Úpravy v našom zákone majú dať žene v požehnanom stave reálnu možnosť rozhodnúť sa po zvážaní všetkých dostupných informácií a možnosť, ako zodpovedne nasmerovať svoj život. Je to návrh, ktorý je prorodinný a prosociálny, pretože obsahuje riešenia, nástroje, ktorých úlohou je poskytnúť budúcim matkám priestor na rozhodnutie a tiež aj konkrétnu pomoc a sprevádzanie. K tomu má napomôcť finančný príspevok matke už počas tehotenstva a viac času na premyslenie v tejto závažnej životnej situácii. Zároveň tento návrh zákona umožní odstránenie diskriminácie, nerovného zaobchádzania a ďalších ťažkostí. Nový návrh zákona v tomto smere prináša viacero pozitívnych zmien, predovšetkým lepšiu dostupnosť pomoci pre tehotné ženy. Ja sa čudujem niekedy médiám, že úplne prevrátia ten zákon a stávajú sa vlastne bojovníkmi proti nemu. Ale veľakrát redaktori aj vlastne novinári, rovnako ženy, ktoré bojujú za niečo, ten zákon nemajú preštudovaný a ani nevedia, čo v tom zákone vôbec je. A preto je vlastne ten boj medzi skupinou pro-life a pro-choice taký, aký je.
12. schôdza NR SR - 8.deň - B. popoludní
Dátum: 2020-09-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

32. Ďakujem, Marek, za tvoj príspevok. Zodpovednosť otca za splodenie a výchovu detí je pozoruhodná a veľmi ma teší, že aj musí vlastne v tejto téme majú takýto názor. Na Slovensku existuje množstvo organizácií, ktoré sa snažia o ochranu života nenarodených detí, čo by malo byť konečným cieľom aj legislatívy Slovenskej republiky. Práve štát by mal prevziať väčšiu zodpovednosť a finančným spôsobom oceňovať prácu týchto organizácií. Niekedy tieto NO-čky pracujú na kolene, ale výsledok ich práce je pozoruhodný. Dovolili narodiť sa viac ako 200 deťom. Matkám a otcom pomáhajú rôzne projekty, Za život, Femina a rôzne, pomáhajú prekonať aj popotratový syndróm, ktorý je medicínskou diagnózou, môže pretrvávať do konca života nielen u ženy, ale u otca potrateného dieťaťa. Správne si povedal, že vo formulári sa pýtame, prečo sa žena rozhodla pre interrupciu. Chceme, aby boli matky informované, aby vedeli, čo potrat obnáša, poznali zdravotné aj psychické riziká. My ženám pomáhame, my ich neobmedzujeme. Ďakujem.